Spoštovani,

v skladu z dogovorom na seji Sveta staršev 17.6.2015

pod točko 7:

"...

G. Poredoš je predlagal, da bi se dejavnosti v šoli odvijale še bolj v smislu EKO šole.

Tukaj je poudarek na »eko« vrednotah, tako v šoli, kot tudi izven nje.

Pripravil bo povzetek, ki ga bo poslal vsem članom Sveta staršev.

Le-ti bi ga predstavili na roditeljskih

sestankih.

..."

za sejo sveta staršev torej predlagam v razmislek:

OZADJE:

OŠ Zadobrova si je v preteklih letih s svojim delovanjem priborila priznanje, da sodi v mednarodni program Ekošola.

Svojo zavezanost programu je treba izkazovati z nenehnim načrtovanjem in aktivnostmi na različnih področjih - v sami šoli kot tudi v širši skupnosti.

Šola je v svoje Ekoakcijske načrte doslej uspešno vključevala delovanje na področju recikliranja, energijske varčnosti, zmanjševanja odpadkov ipd.

PREDLOG:

v prihodnje dodatno ozaveščajmo tudi glede različne velikosti ekološkega odtisa, ki ga povzročajo različni načini izvedbe šolskih in s šolo povezanih dejavnosti.

"Ekološki odtis": načini, na katere izvajamo naše dejavnosti in pri tem porabljamo vodo, hrano, energijo ter izpuščamo odpadne snovi - potrošniški stili - namreč lahko zelo različno bremenijo okolje in ljudi, s katerimi si delimo naravne dobrine,

ZAKAJ:

Osnovno načelo Ekošole namreč je, da bodo "učenci kmalu v prihodnosti vplivali in sprejemali pomembne odločitve na vseh ravneh našega življenja", ter da "so vrednostni cilji sestavni del življenja šole".

KAKO:

Poleg same šole in učiteljev (prvi steber) se moramo v zagovor vrednot in vzgojo za prihodnost naših otrok vključevati tudi starši (drugi steber).

Učinkovit način eko-delovanja je Ekoakcijski načrt in Eko-krožek (tretji steber), saj pokriva strokovne vsebine in deluje kot usklajevalni člen med šolo, učenci in starši ter poskrbi za izvedbo.

IZVEDBA - v Ekoakcijski načrt naj se vključi:

\* nadaljevanje izobraževalnih akcij (predvsem tudi za učitelje in starše ! )

(npr. "kaj vse v našem načinu življenja vpliva na to, da bi rabili

dva in pol planeta Zemlja, če bi vsi živeli tako kot mi")

\* izdelavo ustrezne metode za izračun ekološkega odtisa (gl. # spodaj)

\* redne izračune ekološkega odtisa šolskih dogodkov (npr. tekmovanja, športni

dnevi izleti, šole v naravi, itd.)

\* vrednotenje ekološkega odtisa z ustreznimi primerjavami/eko-merili

(npr. "pokurili smo za eno tono CO2; morali bi posaditi eno drevo" - gl. ##)

\* presojanje šolskih dogodkov z vidika eko-odtisa

(npr. "če gremo smučat, porabimo dve drevesi; če gremo peš v hrib, samo pol")

\* časovno sledenje primerjavam - eko-odtisom

\* ozaveščanje učencev, učiteljev in staršev o (ne)doseganju eko-ciljev

\* vključevanje teh izkušenj v nove cikle Ekoakcijskih načrtov

CILJ:

Šola, učitelji in učenci bi tako lahko z večjo odgovornostjo glede eko-meril izbirali med različnimi možnimi načini za izvedbo dejavnosti in dogodkov v šoli in jih prenašali v družine ter širšo skupnost.

Tako bi tudi celotna skupnost OŠ Zadobrova še bolj verodostojno delovala v smeri zastavljenih ciljev v Vzgojnem načrtu in programu Ekošole (gl. \* spodaj).

----

OPOMBE:

# npr. Kalkulator ekološkega odtisa na [www.focus.si](http://www.focus.si) ## za očitnejši prikaz vrednotenja bi lahko kot "enoto za odtis" uporabili npr.

simbol/slikico (podrtega) hrasta - poznamo jih iz okolice naše šole

\* Tudi v vzgojnem načrtu šole se zavezujemo, "da bomo otrokom omogočali

spoznavanje in razumevanje pomena skupnih vrednot in pravil ter

pripravljenosti sprejemanja posledic svojih dejanj, kadar so ta v nasprotju

s potrebami in pravicami drugih".

In da bomo "pri učencih spodbujali skrbno in spoštljivo ravnanje z živo

in neživo naravo, materialnimi in energetskimi viri".

Ugotavljamo tudi, da "načelo sodelovanja s starši izhaja iz dejstva,

da starši nosijo pomemben delež odgovornosti za otrokov razvoj in napredek,

zato je sodelovanje z njimi nujno".

----